เนื้อคู่
โดย...ทีมข่าวการเงินโพสต์ทูเดย์
27 เม.ย. 2559

โดย...ทีมข่าวการเงินโพสต์ทูเดย์
วิรไท สันติประภพ ขึ้นชื่อว่าเป็นผู้ว่าแบงก์ชาติ ที่ทั้งหนุ่ม หล่อ ที่สำคัญ “โสด” ทำให้หลายคนจับจ้องว่าเมื่อไหร่ผู้ว่าฯ จะแต่งงาน
ในงาน YE (Young Economist) ที่แบงก์ชาติใช้เป็นเวทีพบปะสังสรรค์กับนักเศรษฐศาสตร์ ครั้งล่าสุดเชิญผู้ว่าฯ วิรไท มาพูดเรื่องมุมมองเศรษฐกิจไทย ผู้ดำเนินรายการก็เลยป้อนคำถามเป็นการแนะนำตัวไปด้วย เช่น เป็นนักเศรษฐศาสตร์ ทำไมต้องพเนจร แล้วพเนจรมาถึงแบงก์ชาติได้อย่างไร
ก่อนจะตบท้ายว่า พเนจรมาคนเดียวไม่เหงาหรือ??
แทนที่ผู้ว่าฯ วิรไท จะสตันต์ไป 2 วิ หรือเขินเหมือนคนอื่นๆ กลับสวนกลับทันทีว่า เออ พักนี้ทำไมใครๆ ก็ถามผมว่าเมื่อไหร่จะแต่งงาน
ก่อนจะตบมุขว่า ไปเสิร์ชกูเกิลสิ จะเจอแต่คำว่า “วิรไท แต่งงาน”
เรียกเสียงฮากันทั้งวง!!